Fra mandag 16. januar til og med fredag 20. januar vil Aggersundbroen være spærret fra klokken 00.05 til klokken 05.00. Det oplyser Vejdirektoratet. Der skal etableres ny klap og bomstyring på broen, og det er i den forbindelse, at broen lukkes. Der vil dog alle nætter være mulighed for passage kl. 02.00. Undtaget er udrykningskøretøjer, der altid vil kunne passere broen ved forvarsel til brovagten. Vejdirektoratet beklager de gener, der måtte opstå som følge af arbejdet, og opfordrer bilisterne til at orientere sig om arbejdet og den generelle trafiksituation på www.trafikken.dk .

Referat:
I forbindelse med etablering af en ny klap og bomstyring for Aggersundbroen bliver broen i uge 3 spærret for natlig trafik.